**Szombathely Megyei Jogú Város Önkormányzata Közgyűlésének**

**…/2019. (……..) önkormányzati rendelete**

**Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) önkormányzati rendelet módosításáról**

Szombathely Megyei Jogú Város Önkormányzatának Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1. §**

Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) önkormányzati rendelet (a továbbiakban: SZMSZ) 15. § (1) bekezdése helyébe a következő rendelkezés lép:

„(1) A Közgyűlés évente legalább a Magyarország helyi önkormányzatairól szóló 2011. évi CLXXXIX. törvény 44. §-ában meghatározottal egyező számú ülést tart, minden hónap utolsó csütörtöki napján, kivéve június, július, augusztus és december hónapokat. Indokolt esetben a polgármester a rendkívüli ülés összehívására irányadó határidőben jogosult további Közgyűlések összehívására.”

**2. §**

Az SZMSZ 24. § (1) bekezdése helyébe a következő rendelkezés lép:

„(1) A 23. § (1)-(2) bekezdés szerinti előterjesztéseket a Közgyűlés az ülés első napirendi pontjaként tárgyalja. A 23. § (4) bekezdés szerinti előterjesztéseket a Közgyűlés a nyilvános ülés végén a napirendi pontok megtárgyalását követően tárgyalja.”

**3. §**

(1) Az SZMSZ 52. § (1) bekezdés 10. pontja helyébe a következő rendelkezés lép:

*(Gazdasági és Városstratégiai Bizottság – További, a pénzügyekkel, vagyongazdálkodással kapcsolatos feladatai körében:)*

„10. véleményezi az önkormányzati gazdasági társaságok mérlegbeszámolóját, üzleti tervét;”

(2) Az SZMSZ 52. § (2) bekezdés 1. pontja helyébe a következő rendelkezés lép:

*(Oktatási és Szociális Bizottság – Oktatási feladatai körében:)*

„1. javaslatot tesz a költségvetési rendeletben meghatározott oktatási kiadások felhasználására;”

(3) Az SZMSZ 52. § (2) bekezdés 64. pontja helyébe a következő rendelkezés lép:

*(Oktatási és Szociális Bizottság – Szociális és családügyi feladatai körében:)*

„64. javaslatot tesz a költségvetési rendeletben meghatározott szociális, gyermekjóléti kiadások felhasználására;”

(4) Az SZMSZ 52. § (2) bekezdés 73. pontja helyébe a következő rendelkezés lép:

*(Oktatási és Szociális Bizottság – Ifjúsággal kapcsolatos feladatai körében:)*

„73. javaslatot tesz a költségvetési rendeletben meghatározott ifjúsági kiadások felhasználására;”

(5) Az SZMSZ 52. § (3) bekezdés 54. pontja helyébe a következő rendelkezés lép:

*(Jogi és Társadalmi Kapcsolatok Bizottsága – Kulturális és sport feladatai körében:)*

„54. javaslatot tesz a költségvetési rendeletben meghatározott kulturális és sport kiadások felhasználására;”

(6) Az SZMSZ 52. § (3) bekezdés 64. pontja helyébe a következő rendelkezés lép:

*(Jogi és Társadalmi Kapcsolatok Bizottsága – Kulturális és sport feladatai körében:)*

„64. az önkormányzat éves költségvetésében meghatározott összeghatárig a civil alap terhére javaslatot tesz a társadalmi szervezetek, illetve az általuk rendezett programok támogatására meghatározott előirányzatok felhasználására, és figyelemmel kíséri azok végrehajtását;”

**4. §**

Az SZMSZ 59. §-a helyébe a következő rendelkezés lép:

**„59. §**

A Közgyűlés az egyes önkormányzati feladatok hatékonyabb ellátása érdekében az alábbi szakmai bizottságot hozza létre:

 Egészségügyi Szakmai Bizottság 13 fő”

**5. §**

Az SZMSZ 82. § (5) bekezdése helyébe a következő rendelkezés lép:

„(5) A Közgyűlés a közszolgálati tisztségviselőkről szóló 2011. évi CXIX. törvény 239.§ (2) bekezdésében foglaltak alapján a polgármester tevékenységéhez közvetlenül kapcsolódó feladatok ellátására a Polgármesteri Kabineten belül 3 fő önkormányzati főtanácsadói és tanácsadói munkakört hoz létre az alábbiak szerint:

 3 fő alpolgármesteri asszisztens (alpolgármesterenként 1-1 fő).”

**6. §**

Az SZMSZ

a) 5. melléklete helyébe az 1. melléklet,

b) 6. melléklete helyébe a 2. melléklet,

c) 8. melléklete helyébe a 3. melléklet

lép.

**7. §**

(1) Ez a rendelet – a (2) bekezdésben foglalt kivétellel – a kihirdetését követő napon lép hatályba.

(2) Az 5. § 2019. július 1-jén lép hatályba.

 **(: Dr. Puskás Tivadar :) (: Dr. Károlyi Ákos :)**

 **polgármester jegyző**